1. ΒΑΣΙΛΙΚΟΝ ΔΙΑΤΑΓΜΑ της 30 Ιουν./6 Ιουλ. 1954 Περί εποπτείας και ελέγχου των υπό των Νομικών Προσώπων Δημοσίου Δικαίου εκτελουμένων κτιριακών έργων. Εν όψει της παρ. 1 του άρθρ. 4 του Ν.Δ. 1042/1949 «περί ενοποιήσεως των Τεχνικών Υπηρεσιών της χώρας», της παρ. 1 του άρθρ. 2 ως και της παρ. 3 του άρθρ. 4 του Ν.Δ. 2386/1953 «περί ενοποιήσεως και αποκεντρώσεως των Τεχνικών Υπηρεσιών του Κράτους». Άρθρ.1.-1.Αι σχετικαί προς την εκτέλεσιν κτιριακών έργων νομικών προσώπων δημοσίου δικαίου, χρηματοδοτουμένων είτε εξ ιδίων πόρων, είτε εξ επιχορηγήσεως προς ταύτα του Δημοσίου, είτε εκ του Κρατικού Προϋπολογισμού απ’ ευθείας, μελέται, αφορώσαι κατασκευάς, ανακατασκευάς, διαρρυθμίσεις, επεκτάσεις, προσθήκας βελτιώσεις και εγκαταστάσεις, εγκρίνονται υπό του Υπουργού Δημοσίων Έργων μετά σύμφωνον γνώμην του Συμβουλίου Δημοσίων Έργων δυναμένου να επιφέρη οιασδήποτε τροποποιήσεις αυτών κρινομένας ενδεδειγμένας είτε εκ της εν γένει οικονομίας του έργου, είτε εκ της τεχνικής και οικονομικής εκτελέσεως αυτού. 2.Της κατά την προηγουμένην παράγραφον εγκρίσεως εξαιρούνται αι μελέται κατασκευής των πάσης φύσεως εκπαιδευτικών, θρησκευτικών, μουσειακών, ιστορικών μνημείων, δικαστικών και σωφρονιστικών κτιρίων και των έργων Υγιεινής, Προνοίας και Κοινωνικής Αντιλήψεως εγκρινόμεναι υπό του κατά περίπτωσιν οικείου Υπουργού μετά σύμφωνον γνώμην του Συμβουλίου Δημοσίων Έργων, ως και αι μελέται των Δημοτικών και Κοινοτικών κτιριακών έργων, εγκρινόμεναι κατά τας διατάξεις της περί εκτελέσεως των έργων τούτων νομοθεσίας. 3.Μελέται έργων δι’ α προϋπολογίζεται δαπάνη μέχρις 20.000 δραχμών, εγκρίνονται υπό του Νομομηχανικού της περιφερείας εις ην κείνται τα έργα. Ωσαύτως μελέται έργων επισκευής και συντηρήσεως, δι’ α προϋπολογίζεται δαπάνη μέχρι 250.000 δραχμών, εγκρίνονται υπό του Διευθυντού Δημοσίων Έργων της περιφερείας εις ην κείνται τα έργα. 4.Αι μελέται συντάσσοναι μερίμνη των ενδιαφερομένων Νομικών Προσώπων είτε υπό των Τεχνικών αυτών Υπηρεσιών, ή ελλείψει τοιούτων, υπό διπλωματούχων μηχανικών, οριζομένων δια πράξεως της Διοικήσεως αυτών, εγκρινομένης υπό του οικείου Υπουργείου του ασκούντος την διοικητικήν και οικονομικήν εποπτείαν επί των Νομικών Προσώπων, οριζομένης δια της αυτής πράξεως και της αμοιβής αυτών. Άρθρ.2.-1.Αι μελέται συντάσσονται βάσει προγράμματος καταρτιζομένου υπό της Διοικήσεως του Νομικού Προσώπου και εγκρινομένου υπό του ασκούντος την διοικητικήν και οικονομικήν εποπτείαν τούτου Υπουργείου, της εγκρίσεως ταύτης, θεωρουμένης ως εγκρίσεως υπό τούτου της εκτελέσεως του έργου και της δαπάνης αυτού. 2.Εις τας μελέτας ταύτης καθορίζονται πλήρως εξ υπαρχής σαφώς περιγραφόμεναι, άπασαι αι εκτελεστέαι εργασίαι κατ’ είδος και ποσόν μονάδων, ως και το είδος και η προέλευσις των υλικών. 3.Πάσα τροποποίησις προτεινομένη κατά την εκτέλεσιν του έργου εγκρίνεται υπό του Υπουργού Δημοσίων Έργων μετά σύμφωνον γνώμην του Συμβουλίου Δημοσίων Έργων απαραιτήτως προ της ενάρξεως εφαρμογής αυτής και εφ’ όσον κριθή αύτη σκόπιμος και δικαιολογημένη από τεχνικής και οικονομικής απόψεως. Εξαιρετικώς εις κατεπειγούσας περιπτώσεις θεμελιώσεων, αντιστηρίξεων κλπ. συγχωρείται κατόπιν ειδικής αιτήσεως του Νομικού Προσώπου η υπό της εγκρίσεως της τροποποιήσεως της μελέτης εκτέλεσις του έργου και η εκ των υστέρων έγκρισις αυτής, ήτις και αποκλείεται εις πάσαν άλλην περίπτωσιν. 4.Αι λεπτομέρειαι του τρόπου της συντάξεως των μελετών, ο καθορισμός του αριθμού και του είδους των απαιτουμένων στοιχείων και τα της υποβολής αυτών προς έγκρισιν ρυθμίζονται δι’ αποφάσεων του Υπουργού Δημοσίων Έργων. Άρθρ.3.-1.Η εποπτεία και ο έλεγχος της εκτελέσεως των ως άνω έργων των Νομικών Προσώπων Δημοσίου Δικαίου, εξαιρέσει εκείνων ων η εκτέλεσις             ρυθμίζεται           υπό         ειδικών (Αντί των σελ. 140,21-140,25) Σελ. 140,21(α) Έλεγχος Κτιριακών Έργων 23.Β.γ.1 διατάξεων, ασκείται υπό του Υπουργείου Δημοσίων Έργων, ασχέτως προς την τυχόν ύπαρξιν ειδικής τεχνικής υπηρεσίας παρά τω εποπτεύοντι το Νομικόν Πρόσωπον Υπουργείω εφαρμοζομένων των εν ισχύϊ διατάξεων περί εκτελέσεως Δημοσίων Έργων. 2.Εις τα έργα τα εκτελούμενα κατά την μέθοδον των μικρών έργων η κατά τας περί εκτελέσεως δημοσίων έργων διατάξεις, αρμοδιότης του Υπουργού Δημοσίων Έργων ασκείται υπό του Περιφερειακού Διευθυντού μη απαιτουμένης γνώμης του Συμβουλίου Δημ. Έργων. Άρθρ.4.-1.Η επίβλεψις της εκτελέσεως των εν άρθρ. 1 έργων, ενεργείται υπό της τεχνικής Υπηρεσίας των Νομικών Προσώπων ή εφ’ όσον στερούνται τοιαύτης υπό διπλωματούχων μηχανικών οριζομένων κατά την υπό της παρ. 4 του αυτού άρθρ. 1 καθοριζομένην διαδικασίαν. Εν τη περιπτώσει ταύτη ο προσλαμβανόμενος μηχανικός είναι ο επιβλέπων τα έργα, το δε Γραφείον παρ’ ου διευθύνονται τα έργα, αντικαθιστά η Διοίκησις του Νομικού Προσώπου. 2.Πάσαι αι συντασσόμεναι πιστοποιήσεις πληρωμής προ της εξοφλήσεως αυτών θεωρούνται απαραιτήτως υπό του αρμοδίου Νομομηχανικού εν τη Περιφερεία του οποίου εκτελούνται τα έργα. Δια τας προ της δημοσιεύσεως του παρόντος συνεστημένας εργολαβίας η τοιαύτη θεώρησις συνεπαγομένη αύξησιν των κρατήσεων δεν διενεργείται. Άρθρ.5.-1.Η παραλαβή των εν τω παρόντι αναφερομένων έργων ενεργείται κατά την καθοριζομένην διαδικασίαν υπό του άρθρ. 31 του από 12.7.1932 Δ/τος, εκτελεστικού του Νόμ. 5367/1932 «περί εκτελέσεως των δημοσίων έργων» των υπό ταύτης προβλεπομένων Επιτροπών εκ δημοσίων τεχνικών υπαλλήλων συνιστωμένων εκάστοτε αιτήσει των Νομικών Προσώπων. 